**भारत सरकार**

मानव संसाधन विकास मंत्रालय

स्‍कूल शिक्षा एवं साक्षरता विभाग

**राज्‍य सभा**

अतारांकित प्रश्‍न संख्‍या: 695

उत्‍तर देने की तारीख: 27.07.2015

**सर्व शिक्षा अभियान के अधीन गैर शिक्षण स्टाफ**

**695. मीर मोहम्मद फ़ैयाजः**

**श्री नज़ीर अहमद लवायः**

क्या मानव संसाधन विकास मंत्री यह बताने की कृपा करेंगे किः

(क) केन्द्र प्रायोजित सर्व शिक्षा अभियान (एसएसए) के तहत देश में गैर-शिक्षण कर्मचारियों/स्टाफ की राज्य-वार संख्या कितनी है;

(ख) ठेका पद्धति पर कार्य करने वाले कर्मचारियों की राज्य-वार संख्या कितनी है और ये कितने-कितने वर्षों से ठेके पर काम कर रहे हैं; और

(ग) इस प्रकार के कर्मचारियों को खासकर जम्मू और कश्मीर में नियमित करने की क्या योजना है?

**उत्तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क) से (ग): सर्व शिक्षा अभियान (एसएसए) राज्‍य सरकारों और राज्‍य कार्यान्‍वयन सोसायटियों (एसआईएस) द्वारा कार्यान्वित किया जाता है, जो पृथक रूप से पंजीकृत सोसायटियां हैं जिनमें स्‍टाफ राज्‍य सरकार से प्रतिनियुक्ति पर या अनुबंध आधार पर नियुक्‍त किया जाता है। शिक्षणेत्‍तर स्‍टाफ और अनुबंध के कर्मचारियों सहित स्‍टाफ की भर्ती तथा सेवा-शर्तें राज्‍य सरकार के अधिकार क्षेत्र में आते हैं तथा इसके आंकड़े केन्‍द्रीय स्‍तर पर नहीं रखे जाते।